b'\n_START_ARTICLE_\nKy\xc3\xb6sti Lallukka\n_START_PARAGRAPH_\nKy\xc3\xb6sti Lallukka (22. maaliskuuta 1944 Enso, luovutettu Karjala \xe2\x80\x93 9. lokakuuta 2010 Helsinki) oli 1970-1980-luvulla tunnettu poliitikko, joka toimi Liberaalisen kansanpuolueen puheenjohtajana ja kolmen ministerin poliittisena sihteerin\xc3\xa4._NEWLINE_Lallukka kirjoitti ylioppilaaksi Jyv\xc3\xa4skyl\xc3\xa4n lyseosta ja aloitti opinnot Yhteiskunnallisessa korkeakoulussa (nyk. Tampereen yliopisto). Vuodesta 1971 h\xc3\xa4n johti Gaudeamus-kustantamon kurssikirjatuotantoa, ja vuodesta 1978 sairausel\xc3\xa4kkeelle j\xc3\xa4\xc3\xa4miseen saakka 1990-luvun alkuun h\xc3\xa4n oli vakuutusyhti\xc3\xb6 Varman palveluksessa._NEWLINE_Lallukka oli vuosina 1971\xe2\x80\x931972 Liberaalisen Nuorisoliiton puheenjohtaja. Vuosina 1984\xe2\x80\x931990 h\xc3\xa4n oli Liberaalisen kansanpuolueen puheenjohtaja._NEWLINE_Viel\xc3\xa4 1998 Lallukka valmistui hallintotieteiden maisteriksi.'